**Ako sa starať o vecičky, aby vydržali dlho ako nové?**

V tomto článku sa budem venovať údržbe jednotlivých materiálov, aby vám vecičky, ktoré sú z nich vyrobené slúžili čo najdlhšie.

Všetky látky, ktoré používam, sú vopred vyprané a vyžehlené!

Čo určite nemusím pripomínať je, že perieme spolu vždy podobné farby, dôležitá je však aj teplota pri žehlení.

Taktiež veľký pomocník v domácnosti, sušička prádla, môže však niektoré materiály poškodiť.

A teraz si môžeme povedať o tom, ako sa o jednotlivé vecičky starať:

* **DEKA MINKY** – prať v práčke na 30°C, nepoužívať aviváž, nebieliť, chemicky nečistiť, nesušiť v sušičke, žehliť na strednom stupni (150°C) len z bavlnenej strany, minky nežehliť!!!
* **DEKA BARANČEK** - prať v práčke na 30°C, nepoužívať aviváž, nebieliť, chemicky nečistiť, nesušiť v sušičke, žehliť na strednom stupni (150°C) len z bavlnenej strany, baranček nežehliť!!!
* **DEKA FLEECE** – prať v práčke na 30°C, nepoužívať aviváž, nebieliť, chemicky nečistiť, nesušiť v sušičke, žehliť na nízkom stupni (110°C)
* **VECIČKY Z TEPLÁKOVINY/ÚPLETU (tepláčky, čiapky, mikinky...)** – prať v práčke na 30°C, žehliť na stredný stupeň (150°C), v sušičke sušiť na nízky stupeň (do 60°C), nebieliť, nečistiť chemicky
* **VECIČKY Z WARMKEEPERU/ALPENFLEECU (zateplené tepláčiky)** – prať v práčke na 30°C, nežehliť, nesušiť v sušičke, nebieliť, nečistiť chemicky
* **VECIČKY Z TEPLÁKOVINY ZATEPLENÉ MINKY, BARANČEKOM ALEBO FLEECOM (zateplené čiapky, nákrčníky,...)** – prať v práčke na 30°C, nepoužívať aviváž, nesušiť v sušičke, žehliť na stredný stupeň (150°C), vnútornú látku (minky, baranček, fleece) nežehliť!!!, nebieliť, chemicky nečistiť
* **HNIEZDO, MANTINEL, ZAVINOVAČKA, DEKORAČNÉ VANKÚŠE** – prať v práčke na 30°C (šetrný program) pri nízkych otáčkach (max. 800), pri kombinácii s minky látkou nepoužívať aviváž, nechať voľne vysušiť, nesušiť v sušičke, bavlnené látky žehliť na strednom stupni (150°C), minky látku nežehliť!!!

SET PRE BÁBÄTKO

* **MOJKÁČIK** – prať len v rukách, žehliť na nízky stupeň (110°C) len z bavlnenej strany, minky nežehliť!!!
* **HRYZÁTKO ZAJKO** – ušká možno odopnúť pomocou patentiek a prať v práčke na 30°C, žehliť na stredný stupeň (150°C)
* **PODBRADNÍK S HRYZÁTKOM** – prať v práčke na 30°C, žehliť na stredný stupeň (150°C), nesušiť v sušičke, nebieliť, chemicky nečistiť
* **ŠNÚRKA NA CUMLÍK** – prať len v rukách, žehliť na stredný stupeň (150°C)